Russisk VM-vinner tatt for doping
Russisk friidrett opplever enda en dopingskandale. Hun testet positivt for stoffet Trimetazidin. Prøven ble avlagt under innendørs-VM i Polen i mars. Det russiske friidrettsforbundet skriver i en melding at stoffet ble forbudt under konkurranser fra 1. januar i år. Hun er utestengt for ni måneder. Russland har hatt en rekke dopingsaker i friidrett gjennom flere år. Tre ble utestengt rett før London-OL i 2012, og tidlig i 2013 ble en mellomdistanseløper tatt. Samtidig kom meldingen om at det russiske antidopingbyrået hadde analysert gamle prøver fra VM i 2005 og funnet to positive prøver også der. Ksenija Ryzjova, som nå er tatt, er 27 år og var en del av 4 x 400 meter-laget som tok VM-gull i Moskva sist sommer. Hun vakte stor oppmerksomhet da hun kysset lagvenninnene på seierspallen, og det ble spekulert i om det var en protest mot president Vladimir Putins homolov, som ble innført i fjor sommer. Ryzjkova har i senere intervjuer sagt at det ikke var noen protest mot homoloven. - Jeg er gift, forsikret hun i et intervju senere.
Ksenija Ryzjova, gullvinner på den lange stafetten fra friidretts-VM i Moskva i fjor, er tatt i doping, skriver Sovjetskij Sport.